Osutatakse näiteks sellele, et arusaam, nagu oleks Tiibetis, Mongoolias, Hiinas ja Jaapanis levinud mahayana muude uskudega kokku sulades kaugenenud algsest puhtast buddhismist, mida on veel säilinud Lõuna-Aasias, näiteks Sri Lankal ja Birmas, ei pea uuemate uurimuste valguses paika. Niisama nagu ei pea paika väide, et katoliiklus on korrumpeerunud,  algkristlusest kaugenenud kristlus, mida siis Luther, Calvin ja teised reformaatorid ´puhastasid´. Palju tööd mahayana suhtes levinud eelarvamuste hajutamises on teinud pagulusse sattunud tiibeti kõrgesti haritud laamad eesotsas Nobeli rahupreemia laureaadi Dalai-laamaga.